Wikidata Gottinga
Res apud Vicidata repertae:Gottinga: insigneGottinga: insigne
*Civitas*: Germania  
*Locus*: 51°32′2″N 9°56′8″E  
*Numerus incolarum*: 116 557  
*Zona horaria*: UTC+1, UTC+2  
Situs interretialis  
*Nomen officiale*: Göttingen
**Gestio**

*Praefectus*: Rolf-Georg Köhler  
*Procuratio superior*: Circulus Gottingae  

**Geographia**

*Superficies*: 116.93 chiliometrum quadratum  
*Regiones urbanae*: Innenstadt (Göttingen), Q2036110, Q2381502, Q2565657, Nord, Weende, Nikolausberg, Geismar, Grone, Herberhausen, Groß Ellershausen, Hetjershausen, Knutbühren, Elliehausen, Esebeck, Göttingen-Holtensen, Deppoldshausen, Roringen  
*Territoria finitima*: Mulhusa Thuringorum  

**Coniunctiones urbium**

*Urbes gemellae*: Wittenberga, Cheltenhamia, Thorunium, León Department, Palum, Surisna, Hakeneia  

**Tabula aut despectus**

Gottinga: situsGottinga: situs
Forum mercati et vetus municipium
**Gottinga** (Theodisce: *Göttingen*) seu **Tuliphordium** (seu Gotinga, Goettinga, Goddinga) est urbs circiter 117' 000 incolarum in meridie Saxoniae Inferioris et in medio fere Germaniae sita. Est caput circuli Gottingae.

Historia
--------

Primordia vici, qui postea Gottinga factus est, in historiae obscuritate iacent. Mentio prima facta est in testamento quo Otto I imperator Germaniae monasterio Sancti Mauritii Magdeburgae agros donavit, qui ad vicum "Gutingi" appellatum pertinebant. Constat autem iam saeculo septimo homines illic habitavisse. E proximis saeculis, nulla monumenta ad nos pervenerunt, in quibus mentio facta est de vico Gutingi.

Quodam tempore saeculo duodecimo oppidum conditum est, fortasse Henrico Leone auctore, quod nomen a vico accepit. Nescimus, quando oppidum iura civitatis obtinuerit, sed ante annum 1229 factum esse debet. Medio aevo exeunte floruit oppidum: merces Gottingenses usque ad Poloniam veniebant, anno 1351 membrum Hansae factum est oppidum, exstructae sunt ecclesiae Sancti Iacobi, Sancti Ioannis, Sancti Albani, Sancti Pauli, et Sanctae Mariae, monasteria Franciscanorum ac Dominicanorum, curia et multae mercatorum domus.

Universitas
-----------

Sigillum universitatis regiae Georgiae Augustae
Universitas Regia Georgia Augusta anno 1737 a Georgio Augusto Principe Electore Hannoverae et Rege Britanniae condita est.

Homines praeclari
-----------------

* 1837 - Septem Gottingenses

### Nati

* 1764 - Teresia Huber, diurnaria et scriptrix
* 1799 - Augustus de Ammon, ophthalmologus
* 1926 - Ioannes Iochen Vogel, vir publicus et sodalis SPD.
* 1932 - Bernhardus Vogel, vir publicus et sodalis CDU

### Mortui

* 1777 - Ioannes Christianus Polycarpus Erxleben, zoologicus
* 1799 - Georgius Christophorus Lichtenberg, physicus
* 1834 - Carolus Ludovicus Harding, astronomus
* 1840 - Ioannes Fridericus Blumenbach, zoologicus
* 1855 - Carolus Fridericus Gauss, mathematicus
* 1859 - Iohannes Petrus Gustavus Lejeune Dirichlet, mathematicus
* 1882 - Fridericus Wöhler, chemicus
* 1891 - Gulielmus Eduardus Weber, physicus
* 1929 - Richardus Zsigmondy, chemicus
* 1931 - Otto Wallach, chemicus
* 1947 - Maximilianus Planck, physicus
* 1964 - Iacobus Franck, physicus
* 1968 - Otto Hahn, chemicus
* 1970 - Maximus Born, physicus

Nota
----

1. ↑  Libri Googles
2. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Göttingen** spectant. |

* Vox Latina Gottingensis (Germane)